
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2110 

30 Οκτωβρίου 2007 


ΑΠΟΦΑΣΕΙ Σ 

Αριθμ. 10/139 (1) 

Τροποποίηση Οργανισμού Εσωτερικής Οργάνωσης και 
λειτουργίας των Υπηρεσιών της Νομαρχιακής Αυτο¬ 
διοίκησης Κορινθίας 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΟΡΙΝΘΙΑΣ 

Έχοντας υπόψη: 

1) Τις διατάξεις του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης» και του ν. 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

2) Τις διατάξεις του π. δ/τος 30/1996 «Κώδικας Νομαρ¬ 
χιακής Αυτοδιοίκησης». 

3) Τις διατάξεις του π. δ/τος 50/2001 «Καθορισμός 
των προσόντων διορισμού σε θέσεις του Δημόσιου Το¬ 
μέα», όπως τροποποιήθηκε από τις διατάξεις του π.δ. 
347/2003. 

4) Την υπ’ αριθμ. 6/67/27.6.2000 απόφαση του Νο¬ 
μαρχιακού Συμβουλίου με την οποία εγκρίθηκε ο Ορ¬ 
γανισμός Εσωτερικής Οργάνωσης και Λειτουργίας των 
Υπηρεσιών της Ν. Α. Κορινθίας (ΦΕΚ 924/Β727.7.2000). 

5) Την υπ’ αριθμ. 8/58/17.5.2004 απόφαση του Νομαρχι¬ 
ακού Συμβουλίου με την οποία τροποποιήθηκε ο Οργανι¬ 
σμός Εσωτερικής Οργάνωσης και Λειτουργίας των Υπη¬ 
ρεσιών της Ν. Α. Κορινθίας (ΦΕΚ 1022/Β'/8.7.2004) όπως 
τροποποιήθηκε με την υπ’ αριθμ. 3/25/22.2.2005 απόφαση 
Νομαρχιακού Συμβουλίου (ΦΕΚ 420/Β71-4.2005). 

6) Τη γνώμη του Συλλόγου Εργαζομένων της Ν.Α. 
Κορινθίας όπως διατυπώθηκε στο αρ. 17/26.9.2007 έγ¬ 
γραφό του. 

7) Τις διατάξεις του ν. 3325/2005 (ΦΕΚ 68/Α711.3.2005) 
και τις διατάξεις του π.δ. 78/2006 (ΦΕΚ 80/Α713.4.2006) 
όπως αυτό τροποποιήθηκε με το π.δ. 243/2006 (ΦΕΚ 
257/Α727.11.2006) σχετικά με τη σύσταση, λειτουργία, 
διάρθρωση, αρμοδιότητες και στελέχωση της Δ/νσης 
Ανάπτυξης. 

8) Από τις διατάξεις της παρούσας απόφασης δεν 
προκαλείται δαπάνη σε βάρος του προϋπολογισμού της 
Νομαρχιακής Αυτοδιοίκησης, αποφασίζει: 

Εγκρίνει την Τροποποίηση του Οργανισμού Εσω¬ 
τερικής Οργάνωσης και Λειτουργίας (ΟΕΥ) της Ν.Α. 


Κορινθίας, όπως αυτός τροποποιήθηκε με τις αριθ. 
8/58/17.5.2004 και 3/25/22.2.2005 αποφάσεις του Ν.Σ., ως 
ακολούθως: 

ΜΕΡΟΣ Α' 

ΟΡΓΑΝΑ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 

Άρθρο 2 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ Ν.Α. ΚΟΡΙΝΘΙΑΣ 

Β. ΓΕΝΙΚΗ ΔΙΕΥΘΥΝΣΗ 

Μετονομασία της Δ/νσης Βιομηχανίας και Ορυκτού 
Πλούτου σε Δ/νση Ανάπτυξης. 

ΜΕΡΟΣ Β' 

ΔΙΑΡΘΡΩΣΗ & ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΑΤΑ ΤΟΜΕΙΣ 

ΚΕΦΑΛΑΙΟ Κ' 

ΥΠΗΡΕΣΙΕΣ ΔΕΥΤΕΡΟΓΕΝΟΥΣ ΠΑΡΑΓΩΓΗΣ 

Υπηρεσία Δευτερογενούς Παραγωγής είναι η Διεύ¬ 
θυνση Ανάπτυξης 

Άρθρο 18 

ΔΙΕΥΘΥΝΣΗ ΑΝΑΠΤΥΞΗΣ 

Τη Διεύθυνση Ανάπτυξης συγκροτούν τα παρακάτω 
Τ μήματα: 

1. Τμήμα Μεταποιητικών Επιχειρήσεων και Ανάπτυξης 
(Τμήμα Α') 

2. Τμήμα Ενέργειας και Φυσικών Πόρων (Τμήμα Β') 

3. Τμήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ') 

4. Τμήμα Προστασίας Περιβάλλοντος και Έκδοσης 
Οικοδομικών Αδειών (Τμήμα Δ') 

5. Τμήμα Διοικητικής Υποστήριξης (Τμήμα Ε') 

1. ΤΜΗΜΑ ΜΕΤΑΠΟΙΗΤΙΚΩΝ ΕΠΙΧΕΙΡΗΣΕΩΝ ΚΑΙ ΑΝΑ¬ 
ΠΤΥΞΗΣ 

Στις αρμοδιότητες του Τμήματος Μεταποιητικών Επι¬ 
χειρήσεων και Ανάπτυξης ανήκουν: 

1. α) Η χορήγηση μηχανολογικών αδειών εγκατάστα¬ 
σης, επέκτασης, εκσυγχρονισμού, λειτουργίας και ειδι¬ 
κής δήλωσης καθώς και οι τροποποιήσεις αυτών, σε βι¬ 
ομηχανικές βιοτεχνικές εγκαταστάσεις, επαγγελματικά 
εργαστήρια, αποθήκες και ηλεκτρομηχανολογικές εγκα¬ 
ταστάσεις παροχής υπηρεσιών, σε μονάδες παραγωγής 
εκρηκτικών υλών καθώς και σε αποθήκες εκρηκτικών 
υλών και καψυλλίων (ανεξάρτητα από την εγκατεστη¬ 
μένη ισχύ και την αποθηκευτική ικανότητα) και 

β) η έγκριση τεχνικού υπομνήματος και προϋπολογι¬ 
σμού καθώς και η θεώρηση σχεδιαγραμμάτων, τα οποία 
υποβάλλονται προκειμένου να χορηγηθούν οι ανωτέρω 
άδειες. 

2. Ο τεχνικός έλεγχος και η ρύθμιση κάθε θέματος 
που ανακύπτει από τη λειτουργία των μονάδων της 
προηγούμενης παραγράφου, με σκοπό τη προστασία 
των εργαζομένων, των περίοικων και του φυσικού πε¬ 
ριβάλλοντος και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με τη παράγραφο 1 του άρθρου 6 του 
ν. 1650/1986. 

γ) Η επιβολή πρόσθετων όρων λειτουργίας των μονά¬ 
δων πλην των περιβαλλοντικών όρων λειτουργίας. 

δ) Η επιβολή πρόσθετων περιβαλλοντικών όρων, προ¬ 
κειμένου για μονάδες της Κατηγορίας Β4, όπως πε- 
ριγράφονται στην υπ’ αριθμ. ΗΠ15393/2332/2002 (ΦΕΚ 
1022 Β') κοινή υπουργική απόφαση, σε συνεργασία με 
το Τμήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

3. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για την διαπίστωση των αιτίων του ατυχήμα¬ 
τος και την υπόδειξη προληπτικών μέτρων. 

4. Η καταχώρηση της μελέτης ασφαλείας και η δημο¬ 
σιοποίηση αυτής, ο έλεγχος και η επιβολή κυρώσεων 
στις μονάδες αρμοδιότητας του παρόντος Τμήματος, 
που η δραστηριότητά τους περικλείει κινδύνους από 
ατυχήματα μεγάλης έκτασης, σύμφωνα με τις διατά¬ 
ξεις της υπ’ αριθμ. 5697/590/2000 (ΦΕΚ 405 Β') κοινής 
υπουργικής απόφασης. 

5. Η επιβολή των διοικητικών κυρώσεων που προβλέ- 
πονται στις διατάξεις του άρθρου 24 του ν. 3325/2005. 

6. Η έκδοση απόφασης προσωρινής ή οριστικής δι¬ 
ακοπής της λειτουργίας του συνόλου ή μέρους των 
μονάδων, για τις οποίες η σχετική άδεια λειτουργίας 
έχει δοθεί από το παρόν Τμήμα, καθώς και η εφαρμογή 
αυτής. Η απόφαση αυτή εκδίδεται ύστερα από σχετική 
εισήγηση στο Νομάρχη των συναρμόδιων Υπηρεσιών, 
Αρχών, Επιθεωρητών ή Φορέων, οι οποίοι χορηγούν ει¬ 
δικές άδειες ή εγκρίσεις ή βεβαιώσεις ή ασκούν ειδικούς 
ελέγχους, για λόγους σχετικά με παράβαση διατάξεων 
αρμοδιότητάς τους. 

7. Η εισήγηση για την απευθείας εκποίηση δημοσίων 
εκτάσεων ή για τη παραχώρηση κοινόχρηστων δημο¬ 
τικών ή κοινοτικών εκτάσεων για ίδρυση ή επέκταση 
βιομηχανικών και βιοτεχνικών εγκαταστάσεων (εκτός 
των Νομαρχιακών Αυτοδιοικήσεων νομού Αττικής). 

8. Η διατύπωση γνώμης για την απαλλοτρίωση ιδι¬ 
ωτικών εκτάσεων για ίδρυση ή επέκταση αξίας λόγου 
επαρχιακής βιομηχανίας (εκτός των Νομαρχιακών Αυ¬ 
τοδιοικήσεων νομού Αττικής). 

9. Η διατύπωση γνώμης για τη χορήγηση άδειας χρή- 
σεως αιγιαλού και παραλίας από μονάδες αρμοδιότητας 
του Τμήματος. 


10. α) Η αποδοχή των πιστοποιητικών καταλληλότη¬ 
τας των μηχανημάτων παραγωγής εκρηκτικών υλών, 
β) η αποδοχή του διορισμού, της απολύσεως ή της πα- 
ραιτήσεως των υπευθύνων συντηρήσεως και του Διευ¬ 
θυντή παραγωγής των μονάδων παραγωγής εκρηκτικών 
υλών καθώς και η διενέργεια ελέγχου περί του εάν συ¬ 
ντρέχει η προϋπόθεση της διετούς προϋπηρεσίας σε ερ¬ 
γοστάσιο παραγωγής εκρηκτικών υλών στην περίπτωση 
διορισμού του ως άνω Διευθυντή, γ) η αποδοχή της 
αναφοράς των μονάδων παραγωγής εκρηκτικών υλών 
για τυχόν ατυχήματα που έχουν συμβεί και η σύνταξη 
σχετικής έκθεσης, δ) η έγκριση της γενικής διαταγής 
που εκδίδει κάθε μονάδα παραγωγής εκρηκτικών υλών, 
ε) η θεώρηση των ημερολογίων - βιβλίων των μονάδων 
παραγωγής εκρηκτικών υλών για τις πραγματοποιού¬ 
μενες δοκιμές και ελέγχους των εκρηκτικών και για τη 
συντήρηση του μηχανολογικού εξοπλισμού. 

11. Η κατά παρέκκλιση έγκριση ανέγερσης πολυώ¬ 
ροφων επικίνδυνων κτιρίων, εφόσον αυτό επιβάλλεται 
από λειτουργικούς λόγους, σύμφωνα με την υπ’ αριθμ. 
3329/1989 (ΦΕΚ 132 Β') κοινή υπουργική απόφαση. 

12. Η έγκριση παραγωγής εκρηκτικών υλών και η έκ¬ 
δοση απόφασης για την επιβολή προστίμων σε βάρος 
οποιουδήποτε παράγει, κατέχει ή διαθέτει στην αγορά 
εκρηκτικά, τα οποία δεν πληρούν τις νόμιμες απαιτή¬ 
σεις. 

13. Η έκδοση της απόφασης που προβλέπεται στην 
παράγραφο 3 του άρθρου 2 της υπ’ αριθμ. 3329/1989 
κοινής υπουργικής απόφασης, σχετικά με τη μείωση 
των αποστάσεων ασφαλείας. 

14. Η τήρηση και ενημέρωση ηλεκτρονικού Ειδικού 
Μητρώου των επιχειρήσεων ναυπήγησης, μετατροπής, 
επισκευής και συντήρησης πλοίων, η εγγραφή στο Ει¬ 
δικό Μητρώο και η διαγραφή από το μητρώο αυτό των 
εν λόγω επιχειρήσεων, η παρακολούθηση, ο έλεγχος και 
η επιβολή σ’ αυτές των νομίμων κυρώσεων. 

15. Η έγκριση τεχνικών μελετών ηλεκτρομηχανολογι- 
κών εγκαταστάσεων του Δημοσίου και Ν.Π.Δ.Δ. συνολι¬ 
κού προϋπολογισμού άνω των 5.870 €. 

16. Η χορήγηση άδειας εγκατάστασης και άδειας λει¬ 
τουργίας φωτοβόλων σωλήνων, φωτεινών επιγραφών 
και ηλεκτροκίνητων ανυψωτικών μηχανημάτων και ο 
έλεγχος της λειτουργίας αυτών. 

17. Ο τεχνικός έλεγχος δοκιμασίας ατμολεβήτων, 
ατμοδοχείων, αεροδεξαμενών και δοχείων εν γένει υπό 
πίεση και η επιθεώρηση μετά την εγκατάσταση αυτών 
για τη χορήγηση πιστοποιητικών υδραυλικής δοκιμασίας 
και παραλαβής. 

18. Η χορήγηση ειδικών αδειών εργοστασίων κατα¬ 
σκευής και επισκευής ατμολεβήτων. 

19. Η χορήγηση άδειας εγκατάστασης και άδειας λει¬ 
τουργίας αρτοποιείων, αμιγών κλιβάνων έψησης και 
κουλουροποιίας. 

20. Η χορήγηση άδειας εγκατάστασης, άδειας λει¬ 
τουργίας και ειδικής δήλωσης στεγνοκαθαριστηρίων, 
πλυντηρίων ρούχων, σιδηρωτηρίων ρούχων και ταπη- 
τοκαθαριστηρίων, δημόσιας χρήσης. 

21. Η χορήγηση βεβαίωσης σχετικά με την αρτιότη¬ 
τα και καταλληλότητα του μηχανολογικού εξοπλισμού 
βιομηχανικών - βιοτεχνικών μονάδων επεξεργασίας βι¬ 
ομηχανικής ντομάτας. 

22. Η χορήγηση άδειας εγκατάστασης και άδειας λει¬ 
τουργίας εγκαταστάσεων επικίνδυνων ιατρικών απο- 

βλήτων, οι οποίες ευρίσκονται είτε εντός είτε εκτός 
υγειονομικών μονάδων. 

23. Η ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επιμέρους εγκρίσεις. 

24. Η υλοποίηση προγραμμάτων 

25. Η ενημέρωση των φορέων των βιομηχανιών - βι¬ 
οτεχνιών για τις νέες τεχνολογίες, εφευρέσεις και ευ¬ 
ρεσιτεχνίες. 

26. Η συνεργασία με αρμόδιους συλλογικούς φορείς 
και Επιμελητήρια για την εξέταση θεμάτων τα οποία 
αφορούν στην αδειοδότηση και στη λειτουργία των 
μεταποιητικών επιχειρήσεων και των επιχειρήσεων πα¬ 
ροχής υπηρεσιών, στην υπαγωγή των ανωτέρω επιχει¬ 
ρηματικών μονάδων σε αναπτυξιακά προγράμματα και 
σχέδια και γενικά στη βελτίωση του επιχειρηματικού 
κλίματος και της ανταγωνιστικότητας των επιχειρή¬ 
σεων. 

27. Η συνεργασία με άλλες υποστηρικτικές δομές της 
επιχειρηματικότητας στη περιφέρεια και στο νομό, αρ¬ 
μοδιότητας του Υπουργείου Ανάπτυξης, η συλλογή στοι¬ 
χείων σχετικά με την επιχειρηματική δραστηριότητα και 
η αξιολόγηση των οικονομικών δεδομένων. 

28. Η υποβολή προτάσεων στη Διεύθυνση Ανάπτυξης 
της Γενικής Γραμματείας Βιομηχανίας του Υπουργείου 
Ανάπτυξης και δί αυτής στον Γενικό Γραμματέα Βιο¬ 
μηχανίας, σχετικά με την ενίσχυση της επιχειρηματι¬ 
κής δραστηριότητας στο νομό, με τις διαμορφούμενες 
τάσεις οικονομικής δραστηριότητας, με την υπαγωγή 
των μεταποιητικών επιχειρήσεων και των επιχειρήσεων 
παροχής υπηρεσιών σε αναπτυξιακά προγράμματα και 
σχέδια καθώς και με τη βελτίωση των διαδικασιών αδει- 
οδότησης των μεταποιητικών επιχειρήσεων γενικά. 

29. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

2. ΤΜΗΜΑ ΕΝΕΡΓΕΙΑΣ ΚΑΙ ΦΥΣΙΚΩΝ ΠΟΡΩΝ 

Στις αρμοδιότητες του Τμήματος Ενέργειας και Φυ¬ 
σικών Πόρων ανήκουν: 

1. Η χορήγηση άδειας μεταλλευτικών ερευνών. 

2. Η αποδοχή παραίτησης από δικαιώματα που απορ¬ 
ρέουν από άδεια μεταλλευτικών ερευνών. 

3. Η έγκριση μεταβίβασης ή μίσθωσης δικαιωμάτων 
από άδεια μεταλλευτικών ερευνών. 

4. Η έκδοση απόφασης έκπτωσης από δικαιώματα 
άδειας μεταλλευτικών ερευνών, των κληρονόμων δι¬ 
καιούχου που δεν γνωστοποιήθηκαν. 

5. Η έγκριση για την εκμετάλλευση διαπιστωθέντων 
μεταλλευμάτων κατά τη διάρκεια της ισχύος της άδειας 
μεταλλευτικών ερευνών πριν από την έκδοση του προε¬ 
δρικού διατάγματος για την παραχώρηση μεταλλείου. 

6. Η έκδοση απόφασης έκπτωσης ή απώλειας δικαι¬ 
ωμάτων τα οποία απορρέουν από άδεια μεταλλευτικών 
ερευνών και η ανάκληση άδειας μεταλλευτικών ερευνών 
για την παράβαση όρων που έχουν τεθεί σ’ αυτή. 

7. Η βεβαίωση του φόρου υπέρ του Δημοσίου σε 
περίπτωση μεταβίβασης δικαιωμάτων από άδειες με¬ 
ταλλευτικών ερευνών. 

8. Η εξέταση της υποβαλλόμενης από τον αδειούχο 
μεταλλευτικών ερευνών αίτησης για παραχώρηση εν 
άλω ή εν μέρει του χώρου της άδειας, καθώς και η έκ¬ 
δοση προκήρυξης για την παραχώρηση μεταλλείων. 


9. Η έγκριση ατελούς εισαγωγής μηχανημάτων που 
προορίζονται για μεταλλευτικές εγκαταστάσεις. 

10. Η χορήγηση άδειας εκμετάλλευσης σε δημοτι¬ 
κά, κοινοτικά ή ιδιωτικά λατομεία αδρανών υλικών, σε 
λατομεία Ν.Π.Δ.Δ., καθώς και η παράταση της άδειας 
αυτής. 

11. Η έκδοση διαπιστωτικής απόφασης σχετικά με τη 
συνδρομή των προϋποθέσεων παράτασης της ισχύος 
των αδειών εκμετάλλευσης δημοτικών, κοινοτικών, ιδι¬ 
ωτικών και Ν.Π.Δ.Δ. λατομείων μαρμάρων και βιομηχανι¬ 
κών ορυκτών, σύμφωνα με το άρθρο 7 του ν. 2702/1999 
(ΦΕΚ 70 Α'). 

12. Η χορήγηση άδειας εγκατάστασης και άδειας 
λειτουργίας ηλεκτρομηχανολογικών εγκαταστάσεων 
λατομείων αδρανών υλικών. 

13. Η έγκριση ατελούς εισαγωγής μηχανημάτων που 
προορίζονται για λατομικές εγκαταστάσεις. 

14. Ο καθορισμός και ο αποχαρακτηρισμός των λα¬ 
τομικών περιοχών. 

15. Η ανάκληση άδειας εκμετάλλευσης των δημοτικών, 
κοινοτικών ή ιδιωτικών λατομείων αδρανών υλικών. 

16. Η μέριμνα για την εκτίμηση λατομικών επιχειρή¬ 
σεων στις περιπτώσεις του άρθρου 9 του ν. 2190/1920 
(ΦΕΚ 37 Α'). 

17. Η έγκριση εισφοράς σε εταιρία του συνόλου των 
μισθωτικών δικαιωμάτων επί ιδιωτικών λατομείων. 

18. Η συμπλήρωση του φακέλου με τα απαιτούμενα δι- 
καιολογητικά (γνωμοδοτήσεις Υπηρεσιών άρθρου 10 του 
ν.1428/1984 (ΦΕΚ 43 Α'), μελέτες, εγκρίσεις επέμβασης 
κλπ) για την έκδοση άδειας εκμετάλλευσης λατομείων 
μαρμάρων και βιομηχανικών ορυκτών (πλην των δημόσι¬ 
ων λατομείων όπου η αρμοδιότητα ανήκει στον Γ ενικό 
Γραμματέα Περιφέρειας, σύμφωνα με την παράγραφο 
6 του άρθρου 4 του ν. 2647/1998). 

19. Η χορήγηση άδειας ατελούς εισαγωγής ειδικών 
μηχανημάτων για τις ανάγκες των μεταλλείων. 

20. Η έκδοση απόφασης για τη συνέχιση για μία διετία 
της λειτουργίας των δημοτικών, κοινοτικών, ιδιωτικών 
και Ν.Π.Δ.Δ. λατομείων αδρανών υλικών, με αποκλειστι¬ 
κό σκοπό την αποκατάσταση του περιβάλλοντος κατά 
τα προβλεπόμενα από τις διατάξεις του άρθρου 7 του 
ν.2837/2000 (ΦΕΚ 178 Α'), του άρθρου 19 του ν.3190/2003 
(ΦΕΚ 249 Α') και του άρθρου 17 του ν. 3335/2005 (ΦΕΚ 95 
Α') καθώς και η παράταση αυτής μέχρι μία τριετία. 

21. Η έκδοση απόφασης για τη σφράγιση των μόνι¬ 
μων ηλεκτρομηχανολογικών εγκαταστάσεων των λα¬ 
τομείων αδρανών υλικών, βιομηχανικών ορυκτών και 
μαρμάρων. 

22. Η χορήγηση άδειας εκμετάλλευσης των λατομείων 
σχιστολιθικών πλακών. 

23. Η έκδοση απόφασης για την απόκτηση μεταλλευ¬ 
τικών δικαιωμάτων επί αδειών μεταλλευτικών ερευνών 
(ΑΜΕ) σε παραμεθόριες περιοχές, πλην της μεταλλει- 
οκτησίας. 

24. Η χορήγηση άδειας εκμετάλλευσης λατομείων αρ¬ 
γίλων και μαργών πλινθοποιίας και κεραμοποιίας. 

25. Η έκδοση απόφασης για τον χαρακτηρισμό ως βι¬ 
ομηχανικών, των λατομικών επιχειρήσεων βιομηχανικών 
ορυκτών, μαρμάρων και αδρανών υλικών. 

26. Η χορήγηση αδειών κατασκευής και λειτουργίας 
των υπόγειων και υπαίθριων αποθηκών εκρηκτικών υλών 
και καψυλλίων για την εξυπηρέτηση των μεταλλείων 
και λατομείων (αδρανών υλικών, μαρμάρων και βιομη¬ 
χανικών ορυκτών). 

27. Η έκδοση απόφασης για την άρση απαγόρευσης 
δικαιοπραξιών λατομικού ή μεταλλευτικού περιεχομένου 
στις παραμεθόριες περιοχές. 

28. Η έκδοση απόφασης για την παραχώρηση ερευ¬ 
νητικών γεωτρήσεων του ΙΓΜΕ προς εκμετάλλευση σε 
Δήμους, Κοινότητες και ιδιώτες. 

29. Η χορήγηση αδειών εγκατάστασης, επέκτασης, 
εκσυγχρονισμού και λειτουργίας, σύμφωνα με το 
ν.3325/2005, στις: 

α) Βιομηχανίες παραγωγής πετρελαιοειδών και λιπα- 
ντικών (διυλιστήρια) με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 πι 3 . 

β) Εγκαταστάσεις εναποθήκευσης και διακίνησης 
υγρών καυσίμων, υγραερίων και ασφάλτου, εμφιάλωσης 
υγραερίων και συσκευασίας λιπαντικών, με αποθηκευτι- 
κήικανότητα μέχρι και 50.000 πι 3 και με εγκατεστημένη 
παραγωγική ισχύ μέχρι και 367 Κ \Ν (500 ΗΡ), με εξαίρεση 
τη Νομαρχιακή Αυτοδιοίκηση Θεσσαλονίκης για την 
οποία ισχύει μέχρι και 1470 Κνν (2.000 ΗΡ). 

γ) Εγκαταστάσεις αναγέννησης ορυκτελαίων χωρίς 
περιορισμό στην εγκατεστημένη ισχύ και με αποθηκευ¬ 
τική ικανότητα μέχρι και 10.000 πι 3 . 

δ) Εγκαταστάσεις ερευνών και εκμετάλλευσης υδρο¬ 
γονανθράκων, αποθήκευσης, διακίνησης και διανομής 
φυσικού αερίου, με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 πι 3 . 

30. Η χορήγηση άδειας πωλητή πετρελαιοειδών προ¬ 
ϊόντων για θέρμανση, διανομής και εμφιάλωσης υγραε¬ 
ρίου καθώς και η επιβολή κυρώσεων σε διυλιστήρια και 
σε εταιρίες εμπορίας με εγκαταστάσεις αποθήκευσης 
και διακίνησης υγρών καυσίμμων, υγραερίων, λιπαντικών 
και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

31. Η χορήγηση άδειας εγκατάστασης και άδειας 
λειτουργίας εφεδρικών σταθμών ηλεκτροπαραγωγής. 

32. Η έκδοση απόφασης για την εξαίρεση από την 
απαλλαγή υποχρέωσης εφοδιασμού με άδεια εγκα¬ 
τάστασης και λειτουργίας σταθμών ηλεκτροπαραγω¬ 
γής, σύμφωνα με την παράγραφο 7 του άρθρου 3 του 
ν.2244/1994 (ΦΕΚ 168 Α'). 

33. Η χορήγηση άδειας εγκατάστασης και άδειας 
λειτουργίας για ιδία χρήση ενεργειακών συστημάτων 
θέρμανσης ή ψύξης χώρων μέσω της εκμετάλλευσης 
της θερμότητας των γεωλογικών σχηματισμών και των 
νερών, επιφανειακών και υπόγειων, που δεν χαρακτηρί¬ 
ζονται γεωθερμικό δυναμικό. 

34. Ο τεχνικός έλεγχος και η ρύθμιση κάθε θέμα¬ 
τος που ανακύπτει από τη λειτουργία των μονάδων 
αρμοδιότητας του παρόντος Τμήματος, με σκοπό τη 
προστασία των εργαζομένων, των περίοικων και του 
φυσικού περιβάλλοντος και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με την παράγραφο 1 του άρθρου 6 του 
ν.1650/1986 


γ) Η επιβολή πρόσθετων όρων λειτουργίας των μονά¬ 
δων πλην των περιβαλλοντικών όρων λειτουργίας 

δ) Η επιβολή πρόσθετων περιβαλλοντικών όρων, προ- 
κειμένου για μονάδες της Κατηγορίας Β4, όπως πε- 
ριγράφονται στην υπ’ αριθμ. ΗΠ15393/2332/2002 (ΦΕΚ 
1022Β'), σε συνεργασία με το Τμήμα Δ'. 

ε) Η εισήγηση στις αρμόδιες Υπηρεσίες για την επι¬ 
βολή πρόσθετων περιβαλλοντικών όρων, προκειμένου 
για μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

35. Η διενέργεια αυτοψίας στις μονάδες αρμοδιότη¬ 
τας του παρόντος Τμήματος σε περίπτωση εργατικού 
ατυχήματος, για τη διαπίστωση των αιτίων του ατυχή¬ 
ματος και την υπόδειξη προληπτικών μέτρων. 

36. Η επιβολή των διοικητικών κυρώσεων που προβλέ- 
πονται στις διατάξεις του άρθρου 24 του ν. 3325/2005. 

37. Η έκδοση απόφασης προσωρινής ή οριστικής δι¬ 
ακοπής της λειτουργίας του συνόλου ή μέρους των 
μονάδων, για τις οποίες η σχετική άδεια λειτουργίας 
έχει δοθεί από το παρόν Τμήμα, καθώς και η εφαρμογή 
αυτής. Η απόφαση αυτή εκδίδεται ύστερα από σχετική 
εισήγηση στο Νομάρχη των συναρμόδιων Υπηρεσιών, 
Αρχών, Επιθεωρητών ή Φορέων, οι οποίοι χορηγούν ει¬ 
δικές άδειες ή εγκρίσεις ή βεβαιώσεις ή ασκούν ειδικούς 
ελέγχους, για λόγους σχετικά με παράβαση διατάξεων 
αρμοδιότητάς τους. 

38. Η καταχώρηση της μελέτης ασφαλείας (επικιν- 
δυνότητας) και η δημοσιοποίηση αυτής, ο έλεγχος και 
η επιβολή κυρώσεων των μονάδων αρμοδιότητας του 
παρόντος Τμήματος, που η δραστηριότητά τους πε¬ 
ρικλείει κινδύνους από ατυχήματα μεγάλης έκτασης, 
σύμφωνα με τις διατάξεις της υπ’ αριθμ. 5697/590/2000 
κοινής υπουργικής απόφασης. 

39. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

3. ΤΜΗΜΑ ΕΠΑΓΓΕΛΜΑΤΟΣ, ΑΝΕΛΚΥΣΤΗΡΩΝ ΚΑΙ 
ΕΛΕΓΧΟΥ ΒΙΟΜΗΧΑΝΙΚΩΝ ΠΡΟΪΟΝΤΩΝ 

Στις αρμοδιότητες του Τμήματος Επαγγέλματος, 
Ανελκυστήρων και Ελέγχου Βιομηχανικών Προϊόντων 
ανήκουν: 

1. Η χορήγηση τεχνικών επαγγελματικών αδειών, η συ¬ 
γκρότηση της εξεταστικής επιτροπής και η διενέργεια 
των εξετάσεων για τη χορήγηση των αδειών αυτών. 

2. Η ρύθμιση κάθε θέματος που αφορά στην εγκα¬ 
τάσταση, λειτουργία και στη συντήρηση των ανελκυ¬ 
στήρων, σύμφωνα με τις διατάξεις της υπ’ αριθμ. οίκ. 
Φ9.2/29362/1957/20 05 (ΦΕΚ 1797 Β') κοινής υπουργικής 
απόφασης και συγκεκριμένα: 

α) Η τήρηση και ενημέρωση ηλεκτρονικού Ειδικού 
Μητρώου ανελκυστήρων και συνεργείων συντήρησης 
και η καταχώρηση δεδομένων σ’ αυτό. 

β) Ο έλεγχος των ανελκυστήρων ύστερα από καταγ¬ 
γελία ή ατύχημα. 

γ) Η χορήγηση άδειας συνεργείου συντήρησης ανελ¬ 
κυστήρων, ύστερα από τη διενέργεια αυτοψίας. 

δ) Η επιβολή των προβλεπόμενων κυρώσεων. 

3. Ο έλεγχος εφαρμογής των κανονιστικών διατάξεων 
αρμοδιότητας της Γ ενικής Γ ραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 

4. Η έγκριση κυκλοφορίας εκρηκτικών υλών. 

5. Η διενέργεια δειγματοληπτικών ελέγχων προκειμέ- 

νου να διαπιστωθεί η ποιότητα των χαλύβων οπλισμού 
σκυροδέματος. 

6. Η διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των πλαστικών σωλήνων 
και των εξαρτημάτων αυτών από μη πλαστικοποιημένο 
πολυβινυλοχλωρίδιο (σκληρό Ρ\/0) που χρησιμοποιού¬ 
νται για τη μεταφορά πόσιμου νερού και αποχετευτικών 
λυμάτων καθώς και για συστήματα αποχετεύσεως στα 
κτίρια. 

7. Η διενέργεια δειγματοληπτικών ελέγχων προκει- 
μένου να διαπιστωθεί η ποιότητα των προϊόντων τσι¬ 
μέντου. 

8. Η διενέργεια δειγματοληπτικών ελέγχων προκει- 
μένου να διαπιστωθεί η τήρηση των σχετικών προδια¬ 
γραφών των παιχνιδιών. 

9. Η διενέργεια δειγματοληπτικών ελέγχων προκει- 
μένου να διαπιστωθεί η ποιότητα των κυκλοφορούντων 
λεβήτων ζεστού νερού, οι οποίοι τροφοδοτούνται με 
υγρά ή αέρια καύσιμα και η επιβολή των προβλεπόμε- 
νων κυρώσεων. 

10. Η χορήγηση βεβαίωσης ότι προϊόντα που εισά- 
γονται από το εξωτερικό απ’ ευθείας από εγχώριες 
βιομηχανίες, βιοτεχνίες ή επαγγελματικά εργαστήρια, 
για να χρησιμοποιηθούν αποκλειστικά από αυτές ως 
πρώτες ύλες, δεν παράγονται από την εγχώρια βιομη¬ 
χανία, κατάλληλα για τη χρήση που προορίζονται και 
σε επάρκεια. 

11. Η χορήγηση βεβαίωσης ότι είδη που εισάγονται 
από βιομηχανίες, βιοτεχνίες ή επαγγελματικά εργαστή¬ 
ρια για να χρησιμοποιηθούν αποκλειστικά από αυτές 
ωςπρώτες ύλες, δεν παράγονται από την εγχώρια βιο¬ 
μηχανία, κατάλληλα για τη χρήση που προορίζονται και 
σε επάρκεια και ότι η οικονομική σημασία του παραγό- 
μενου τελικού προϊόντος δικαιολογεί τον προθεσμια¬ 
κό διακανονισμό ή την απαλλαγή από την υποχρέωση 
κατάθεσης χρηματικών προκαταβολών. 

12. Η χορήγηση βεβαίωσης ότι αγαθά, που εισάγο- 
νται από το Δημόσιο, τους Δήμους, τις Κοινότητες, τα 
νομικά πρόσωπα και οργανισμούς, παράγονται ή μη 
από την εγχώρια βιομηχανία κατάλληλα και σε επάρ¬ 
κεια (δεν αφορά τις Νομαρχιακές Αυτοδιοίκησης νομού 
Αττικής). 

13. Η χορήγηση βεβαίωσης, ότι μηχανήματα, ανταλ¬ 
λακτικά μηχανημάτων καθώς και κάθε άλλο είδος εγ¬ 
χώριας ή ξένης προέλευσης, τα οποία έχουν ανάγκη 
επισκευής, δεν μπορούν να επισκευασθούν από εγχώ¬ 
ριες επιχειρήσεις, προκειμένου να επιτραπεί η εξαγωγή 
των μηχανημάτων αυτών για επισκευή και την εκ νέου 
εισαγωγή τους. 

14. Η χορήγηση βεβαίωσης για την ύπαρξη ή μη εγ¬ 
χώριας επιχείρησης κατασκευής γεωργικών μηχανημά¬ 
των, προκειμένου τα εισαγόμενα γεωργικά μηχανήματα 
να χρηματοδοτούνται από την Αγροτική Τράπεζα της 
Ελλάδος. 

15. Η χορήγηση βεβαίωσης ότι μορφές χλωριούχου 
πολυβινυλίου δεν παράγονται από την εγχώρια βιο¬ 
μηχανία, κατάλληλα και σε επάρκεια, προκειμένου να 
μην επιβάλλεται σ’ αυτές κατά την εισαγωγή τους ο 
προβλεπόμενος δασμός. 

16. Η χορήγηση βεβαίωσης, με την οποία να βεβαιώ¬ 
νεται η ολοκλήρωση των εξαγωγικών υποχρεώσεων βιο¬ 
μηχανιών, βιοτεχνιών και επαγγελματικών εργαστηρίων, 
ανεξάρτητα από ιπποδύναμη (εκτός των Νομαρχιακών 
Αυτοδιοικήσεων νομού Αττικής). 


17. Η έκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμενης 
αξίας ως και του προβλεπόμενου ειδικού φόρου κατά 
την εισαγωγή των φορτηγών οχημάτων, κατά το μέρος 
που αυτά δεν παράγονται κατάλληλα και σε επάρκεια 
από την εγχώρια βιομηχανία. 

18. Η έγκριση ατελούς εισαγωγής μηχανημάτων και 
εξαρτημάτων, προοριζομένων για επαρχιακές βιομηχα¬ 
νίες, βιοτεχνίες και επαγγελματικά εργαστήρια. 

19. Η έγκριση ατελούς εισαγωγής κάθε είδους εξο¬ 
πλισμού που προορίζεται για επαρχιακές ξενοδοχειακές 
επιχειρήσεις. 

20. Η εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

21. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

4. ΤΜΗΜΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ ΚΑΙ ΕΚΔΟ¬ 
ΣΗΣ ΟΙΚΟΔΟΜΙΚΩΝ ΑΔΕΙΩΝ 
Στις αρμοδιότητες του Τμήματος Προστασίας Πε¬ 
ριβάλλοντος και Έκδοσης Οικοδομικών Αδειών, που 
αφορούν μόνο στα βιομηχανικά κτίρια και στις δρα¬ 
στηριότητες του ν. 3325/2005, ανήκουν: 

1. Ο έλεγχος των αρχιτεκτονικών, των στατικών, των 
υδραυλικών και των ηλεκτρομηχανολογικών μελετών, 
της μελέτης θερμομόνωσης και της μελέτης παθητικής 
πυροπροστασίας, καθώς και των φορολογικών για την 
έκδοση ή αναθεώρηση οικοδομικών αδειών και η έκδοση 
των αδειών αυτών, όπου αυτές δεν εκδίδονται από τις 
πολεοδομικές υπηρεσίες της παραγράφου 2. 

2. Ο έλεγχος της πληρότητας του φακέλου της οικο¬ 
δομικής άδειας, η αποστολή αυτού στις πολεοδομικές 
Υπηρεσίες Δήμων ή Επαρχείων ή αποκεντρωμένων Πο- 
λεοδομικών Υπηρεσιών και η μέριμνα, σε συνεργασία με 
τις προαναφερόμενες Υπηρεσίες, για την έκδοση της 
οικοδομικής άδειας. 

3. Ο έλεγχος των απαιτούμενων δικαιολογητικών και 
η εισήγηση για την έκδοση αδειών περιτοίχισης, κατε¬ 
δάφισης, επιχωμάτωσης και κοπής δένδρων. 

4. Η έγκριση των περιβαλλοντικών όρων για βιο¬ 
μηχανικές βιοτεχνικές εγκαταστάσεις, επαγγελματι¬ 
κά εργαστήρια, αποθήκες και ηλεκτρομηχανολογικές 
εγκαταστάσεις παροχής υπηρεσιών Κατηγορίας Β4, 
σύμφωνα με την υπ’ αριθμ. ΗΠ15393/2332/2002 κοινή 
υπουργική απόφαση. 

5. Ο έλεγχος της πληρότητας του φακέλου της προ¬ 
καταρκτικής περιβαλλοντικής εκτίμησης και αξιολόγη¬ 
σης, της μελέτης περιβαλλοντικών επιπτώσεων και της 
περιβαλλοντικής έκθεσης, που υποβάλλονται στην Αδει- 
οδοτούσα Αρχή και αφορούν τις μονάδες αρμοδιότητας 
του ν. 3325/2005. 

6. Η αποστολή στις αρμόδιες Υπηρεσίες του φακέ¬ 
λου της προκαταρκτικής περιβαλλοντικής εκτίμησης 
και αξιολόγησης και της μελέτης περιβαλλοντικών επι¬ 
πτώσεων. 

7. Η διατύπωση εισηγήσεων επί των Μελετών Περι¬ 
βαλλοντικών Επιπτώσεων στο Νομαρχιακό Συμβούλιο 
της οικείας Νομαρχιακής Αυτοδιοίκησης, κατά τη δια¬ 
δικασία έγκρισης των περιβαλλοντικών όρων. 

8. Ο έλεγχος, σύμφωνα με την παρ. 1 του άρθρου 
6 του ν. 1650/1986, της τήρησης των περιβαλλοντικών 
όρων που αφορούν μονάδες του ν. 3325/2005 και έχουν 
εκδοθεί από υπηρεσίες της Νομαρχιακής Αυτοδιοίκη¬ 
σης. 

9. Η επιβολή κυρώσεων, σύμφωνα με την παράγραφο 
1 του άρθρου 30 του ν.1650/1986. 

10. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

5. ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

Στις αρμοδιότητες του Τμήματος Διοικητικής Υπο¬ 
στήριξης ανήκουν: 

1. Η γραμματειακή εξυπηρέτηση της Υπηρεσίας. 

2. Η διαχείριση του συστήματος ηλεκτρονικής δια¬ 
σύνδεσης της Διεύθυνσης Ανάπτυξης με τις αρμόδιες 
Υπηρεσίες του Υπουργείου Ανάπτυξης και της οικείας 
νομαρχιακής αυτοδιοίκησης. 

3. Η συνεργασία με τα Κέντρα Υποδοχής Επενδυτών 
(ΚΥΕ), για την διεκπεραίωση από αυτά μέρους των υπο¬ 
θέσεων που ανήκουν στην αρμοδιότητα της Διεύθυνσης 
Ανάπτυξης. 

4. Η συνεργασία με τα Κέντρα Εξυπηρέτησης Πολι¬ 
τών (ΚΕΠ), για τη χορήγηση αδειών, πιστοποιητικών ή 
ειδικά εγγράφων. 

5. Η αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

6. Η ενημέρωση της ηλεκτρονικής βάσης δεδομένων 
της Νομαρχιακής Αυτοδιοίκησης, σε θέματα αρμοδιό¬ 
τητας του παρόντος Τμήματος. 

7. Η μηχανογράφηση της Διεύθυνσης Ανάπτυξης και 
των Τμημάτων αυτής. 

ΜΕΡΟΣ Δ' 

ΑΡΘΡΟ 23 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Β. ΚΛΑΔΟΙ ΚΑΤΗΓΟΡΙΑΣ ΠΕ 

Πραγματοποιήθηκαν οι κάτωθι μεταβολές: 

■ Αύξηση κατά (1) θέση του κλάδου Π.Ε. Αρχιτεκτόνων 
Μηχανικών και στο σύνολο γίνονται (18). 

■ Αύξηση κατά (1) θέση του κλάδου Π.Ε. Πολιτικών 
Μηχανικών και στο σύνολο γίνονται (26). 

■ Αύξηση κατά (1) θέση του κλάδου Π.Ε. Μηχανικών Πα¬ 
ραγωγής και Διοίκησης και στο σύνολο γίνονται (2). 

■ Αύξηση κατά (1) θέση του κλάδου Π.Ε. Αγρονόμων- 
Τοπογράφων Μηχανικών και στο σύνολο γίνονται (13). 

■ Νέος κλάδος Π.Ε. Διαχείρισης Περιβάλλοντος και 
Φυσικών Πόρων με (1) θέση. 

■ Διαγραφή της (1) θέσης του κλάδου Π.Ε. Μηχανικών 
Ορυκτών Πόρων οπότε διαγράφεται ο ως άνω κλάδος 
από τον Οργανισμό της Ν.Α. 

Σύμφωνα με τα παραπάνω, οι θέσεις κατηγορίας Π.Ε. 
στο σύνολό τους γίνονται (258). 

ΑΡΘΡΟ 24 

Γ. ΚΛΑΔΟΙ ΚΑΤΗΓΟΡΙΑΣ ΤΕ 

Πραγματοποιήθηκαν οι κάτωθι μεταβολές: 

■ Αύξηση κατά (1) θέση του κλάδου Τ.Ε. Μηχανικών 
(Ηλεκτρολόγων) και στο σύνολο γίνονται (10). 

■ Αύξηση κατά (1) θέση του κλάδου Τ.Ε. Μηχανικών 
(Τοπογράφων) και στο σύνολο γίνονται (8). 


Σύμφωνα με τα παραπάνω, οι θέσεις κατηγορίας Τ.Ε. 
στο σύνολό τους γίνονται (106). 

ΑΡΘΡΟ 25 

Δ. ΚΛΑΔΟΙ ΚΑΤΗΓΟΡΙΑΣ ΔΕ 

Πραγματοποιήθηκαν οι κάτωθι μεταβολές: 

• Αύξηση κατά (1) θέση του κλάδου Δ.Ε. Τεχνικών και 
στο σύνολο γίνονται (21). 

Σύμφωνα με τα παραπάνω, οι θέσεις κατηγορίας Δ.Ε. 
στο σύνολό τους γίνονται (227). 

■ Μετονομασία της Κατηγορίας-Κλάδου Δ.Ε. Διοι- 
κητικού-Λογιστικού σε Δ.Ε. Διοικητικών Γραμματέων 
σύμφωνα με το π.δ. 50/2001 όπως αυτό τροποποιήθηκε 
με το π.δ. 347/2003. (Το αυτό ισχύει όπου απαντάται η εν 
λόγω Κατηγορία-Κλάδος στον παρόντα Οργανισμό.) 

ΑΡΘΡΟ 26 

Ε. ΚΛΑΔΟΙ ΚΑΤΗΓΟΡΙΑΣ ΥΕ 

Πραγματοποιήθηκαν οι κάτωθι μεταβολές: 

■ Μείωση κατά (7) θέσεις του κλάδου Υ.Ε. Αγροφυ¬ 
λάκων και στο σύνολό γίνονται (120). 

Σύμφωνα με τα παραπάνω, οι θέσεις κατηγορίας Υ.Ε. 
στο σύνολό τους γίνονται (157). 

ΜΕΡΟΣ Ε' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Αρθρο 31 

ΟΡΙΣΜΟΣ ΠΡΟΪΣΤΑΜΕΝΩΝ 

17. ΔΙΕΥΘΥΝΣΗ ΑΝΑΠΤΥΞΗΣ 

1. Της Διεύθυνσης Ανάπτυξης προίσταται υπάλληλος 
της κατηγορίας ΠΕ με βαθμό Α', του Κλάδου Π.Ε. Μη¬ 
χανολόγων Μηχανικών ή Π.Ε. Ηλεκτρολόγων Μηχανικών 
ή Π.Ε. Μηχανολόγων-Ηλεκτρολόγων Μηχανικών ή Π.Ε. 
Χημικών Μηχανικών ή Π.Ε. Αρχιτεκτόνων Μηχανικών ή 
Π.Ε. Πολιτικών Μηχανικών ή Π.Ε. Μηχανικών Παραγωγής 
και Διοίκησης ή Π.Ε. Αγρονόμων-Τοπογράφων Μηχανι¬ 
κών ή Π.Ε. Θετικών Επιστημών ή Π.Ε. Διοικητικού-Οικο- 
νομικού και εν ελλείψει των ανωτέρω, υπάλληλος της 
Κατηγορίας Τ.Ε., του Κλάδου Τ.Ε. Μηχανικών (Πολιτικών, 
Ηλεκτρολόγων, Τοπογράφων, Μηχανολόγων). 

2. Στα Τμήματα της Διεύθυνσης Ανάπτυξης προίσταται 
υπάλληλος της Κατηγορίας ΠΕ, ως κατωτέρω: 

α) Του Τμήματος Μεταποιητικών Επιχειρήσεων και 
Ανάπτυξης (Τμήμα Α') προίσταται υπάλληλος της Κα¬ 
τηγορίας Π.Ε., του Κλάδου Π.Ε. Μηχανολόγων Ηλεκτρο¬ 
λόγων Μηχανικών ή Π.Ε. Μηχανολόγων Μηχανικών ή 
Π.Ε. Ηλεκτρολόγων Μηχανικών ή Π.Ε. Χημικών Μηχα¬ 
νικών ή Π.Ε. Μηχανικών Παραγωγής και Διοίκησης και 
εν ελλείψει των ανωτέρω, υπάλληλος της Κατηγορίας 
Τ.Ε., του Κλάδου Τ.Ε. Μηχανικών (Μηχανολόγων, Ηλε¬ 
κτρολόγων). 

β) Του Τ μήματος Ενέργειας και Φυσικών Πόρων (Τ μή- 
μα Β') προίσταται υπάλληλος της Κατηγορίας ΠΕ, του 
Κλάδου Π.Ε. Μηχανολόγων-Ηλεκτρολόγων Μηχανικών 
ή Π.Ε. Μηχανολόγων Μηχανικών ή Π.Ε. Ηλεκτρολόγων 
Μηχανικών ή Π.Ε. Χημικών Μηχανικών ή Π.Ε. Μηχανικών 

Παραγωγής και Διοίκησης και εν ελλείψει των ανωτέ¬ 
ρω, υπάλληλος της Κατηγορίας Τ.Ε., του Κλάδου Τ.Ε. 
Μηχανικών (Μηχανολόγων, Ηλεκτρολόγων). 

γ) Του Τρήματος Επαγγέλματος, Ανελκυστήρων και 
Ελέγχου Βιομηχανικών Προϊόντων (Τμήμα Γ') προίστα- 
ται υπάλληλος της Κατηγορίας ΠΕ, του Κλάδου Π.Ε. 
Μηχανολόγων Ηλεκτρολόγων Μηχανικών ή Π.Ε. Μηχα¬ 
νολόγων Μηχανικών ή Π.Ε. Ηλεκτρολόγων Μηχανικών ή 
Π.Ε. Χημικών Μηχανικών και εν ελλείψει των ανωτέρω, 
υπάλληλος της Κατηγορίας Τ.Ε., του Κλάδου Τ.Ε. Μη¬ 
χανικών (Μηχανολόγων, Ηλεκτρολόγων). 

δ) Του Τμήματος Προστασίας Περιβάλλοντος και 
Έκδοσης Οικοδομικών Αδειών (Τμήμα Δ') προίσταται 
υπάλληλος της Κατηγορίας ΠΕ, του Κλάδου Π.Ε. Χημι¬ 
κών Μηχανικών ή Π.Ε. Μηχανικών Περιβάλλοντος ή Π.Ε. 
Πολιτικών Μηχανικών ή Π.Ε. Αρχιτεκτόνων Μηχανικών ή 
Π.Ε. Αγρονόμων-Τοπογράφων Μηχανικών ή Π.Ε. Μηχα¬ 
νολόγων Μηχανικών ή Π.Ε. Ηλεκτρολόγων Μηχανικών 
ή Π.Ε. Μηχανολόγων Ηλεκτρολόγων Μηχανικών ή Π.Ε. 
Διαχείρισης Περιβάλλοντος και Φυσικών Πόρων και εν 
ελλείψει των ανωτέρω, υπάλληλος της Κατηγορίας Τ.Ε., 
του Κλάδου Τ.Ε. Μηχανικών (Τοπογράφων, Μηχανολό¬ 
γων, Ηλεκτρολόγων). 

ε) Του Τμήματος Διοικητικής Υποστήριξης (Τμήμα 
Ε') προίσταται υπάλληλος της Κατηγορίας ΠΕ, του 
Κλάδου Π.Ε. Διοικητικού - Οικονομικού, εν ελλείψει των 
ανωτέρω, υπάλληλος της Κατηγορίας Τ.Ε., του Κλάδου 
Τ.Ε. Διοικητικού-Λογιστικού ή Τ.Ε. Πληροφορικής και εν 
ελλείψει και των ανωτέρω υπάλληλος της Κατηγορίας 
Δ.Ε., του Κλάδου Δ.Ε. Διοικητικών Γραμματέων ή Δ.Ε. 
Προσωπικού-Χειριστών Η/Υ. 


ΠΑΡΑΡΤΗΜΑ ΚΑΤΑΝΟΜΗΣ ΘΕΣΕΩΝ ΠΡΟΣΩΠΙΚΟΥ 
ΣΤΙΣ ΥΠΗΡΕΣΙΑΚΕΣ ΜΟΝΑΔΕΣ 
(ΕΠΙΠΕΔΟΥ Δ/ΝΣΗΣ) 

ΤΗΣ Ν.Α. ΚΟΡΙΝΘΙΑΣ 

18. Δ/ΝΣΗ ΑΝΑΠΤΥΞΗΣ 
ΟΡΓΑΝΙΚΕΣ ΘΕΣΕΙΣ 

ΚΑΤΗΓΟΡΙΑ- ΚΛΑΔΟΣ ΜΟΝΙΜΟ ΠΡΟΣ. 

ΙΔ. ΔΙΚ. ΑΟΡ.ΧΡ. 

ΠΕ ΔΙΟΙΚ/ΚΟΥ - ΟΙΚ/ΚΟΥ 2 

ΠΕ ΜΗΧΑΝΟΛΟΓΩΝ ΜΗΧΑΝΙΚΩΝ 2 

ΠΕ ΗΛΕΚΤΡΟΛΟΓΩΝ ΜΗΧΑΝΙΚΩΝ 2 

ΠΕ ΧΗΜΙΚΩΝ ΜΗΧΑΝΙΚΩΝ 1 

ΠΕ ΑΡΧΙΤΕΚΤΟΝΩΝ ΜΗΧΑΝΙΚΩΝ 1 

ΠΕ ΠΟΛΙΤΙΚΩΝ ΜΗΧΑΝΙΚΩΝ 1 

ΠΕ ΑΓΡ/ΜΩΝ-ΤΟΠ/ΦΩΝ ΜΗΧΑΝΙΚΩΝ 1 

ΠΕ ΜΗΧΑΝΙΚΩΝ ΠΑΡΑΓΩΓΗΣ & ΔΙΟΙΚΗΣΗΣ 1 
ΠΕ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 
& ΦΥΣΙΚΩΝ ΠΟΡΩΝ 1 

ΤΕ ΜΗΧΑΝΙΚΩΝ (ΜΗΧΑΝΟΛΟΓΩΝ) 1 

ΤΕ ΜΗΧΑΝΙΚΩΝ (ΗΛΕΚΤΡΟΛΟΓΩΝ) 1 

ΤΕ ΜΗΧΑΝΙΚΩΝ (ΤΟΠΟΓΡΑΦΩΝ) 1 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 2 

ΔΕ ΠΡΟΣΩΠΙΚΟΥ-ΧΕΙΡΙΣΤΩΝ Η/Υ 1 

ΔΕ ΤΕΧΝΙΚΩΝ 1 

ΔΕ ΟΔΗΓΩΝ 1 

ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 1 

Σύνολο 21 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 28 Σεπτεμβρίου 2007 

Ο Πρόεδρος του Ν.Σ. 

ΒΑΣΙΛΕΙΟΣ ΓΑΡΟΥΦΗΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ι Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο η μέρος αυτού, 
ι Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


> Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

> Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ( ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ίηΐβτηβΐ: ΗΗρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'+ Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 



Πληροφορίες γιο δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν·οΐ.αι - 6-πΐ3ίΙ: »?Ι)Γίΐ35ί6ΐ , .θίίϊί>ίί.ί|ΐ· 

































